### NN 99/2020 (4.9.2020.), Obvezatne upute broj MLN-I o redoslijedu izbornih radnji i tijeku rokova

DRŽAVNO IZBORNO POVJERENSTVO REPUBLIKE HRVATSKE

1887

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19 i 42/20, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 3. rujna 2020. donijelo je

OBVEZATNE UPUTE BROJ MLN-I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske o raspisivanju prijevremenih izbora za zamjenika župana Šibensko-kninske županije iz reda pripadnika srpske nacionalne manjine, klasa: 022-03/20-04/303, urbroj: 50301-21/06-20-4 od 3. rujna 2020., raspisani su prijevremeni izbori za zamjenika župana Šibensko-kninske županije iz reda pripadnika srpske nacionalne manjine.

Odluka Vlade stupa na snagu 17. rujna 2020.

Izbori će se održati u nedjelju, 18. listopada 2020.

2. Rokovi teku od

18. rujna 2020. u 00:00 sati.

3. Prijedlozi kandidatura za izbor zamjenika župana Šibensko-
 -kninske županije iz reda pripadnika srpske nacionalne manjine moraju prispjeti Županijskom izbornom povjerenstvu Šibensko-kninske županije u roku od 14 dana od dana stupanja na snagu odluke o raspisivanju izbora, dakle do

1. listopada 2020. do 24:00 sata.

(članak 21. stavak 1. Zakona)

4. Županijsko izborno povjerenstvo Šibensko-kninske županije sastavit će i objaviti zbirnu listu pravovaljano predloženih kandidatura za izbor zamjenika župana Šibensko-kninske županije iz reda pripadnika srpske nacionalne manjine (dalje: zbirna lista), u lokalnim sredstvima javnog priopćavanja i tisku, na oglasnoj ploči i mrežnoj stranici Šibensko-kninske županije u roku od 48 sati od isteka roka za kandidiranje, dakle do

3. listopada 2020. do 24:00 sata.

(članak 26. stavak 1. Zakona)

5. Županijsko izborno povjerenstvo Šibensko-kninske županije dostavit će Državnom izbornom povjerenstvu zbirnu listu radi objave cjelovite informacije o svim kandidaturama.

Objava Državnog izbornog povjerenstva ne predstavlja izbornu radnju u smislu zaštite izbornog prava.

(članak 26. stavak 2. Zakona)

6. Izborna promidžba počinje danom objave zbirne liste te traje zaključno do 24 sata prije dana održavanja izbora, dakle do

16. listopada 2020. do 24:00 sata.

(članak 35. stavak 1. Zakona)

7. Izborna šutnja počinje protekom izborne promidžbe, a završava na dan održavanja izbora u 19,00 sati, dakle

od 17. listopada 2020. u 00:00 sati

do 18. listopada 2020. u 19:00 sati.

(članak 35. stavak 3. Zakona)

8. Nadležna izborna povjerenstva objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle do

2. listopada 2020. do 24:00 sata.

(članak 69. stavak 1. Zakona)

9. Političke stranke dužne su odrediti članove pojedinih biračkih odbora i dostaviti njihova imena nadležnim izbornim povjerenstvima najkasnije 12 dana prije održavanja izbora, dakle do

5. listopada 2020. do 24:00 sata.

(članak 42. stavak 6. Zakona)

Ako političke stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju nadležnim izbornim povjerenstvima u zadanom roku, nadležna izborna povjerenstva samostalno će odrediti članove biračkih odbora.

(članak 42. stavak 6. Zakona)

10. Nadležna izborna povjerenstva moraju imenovati članove biračkih odbora najkasnije 10 dana prije dana održavanja izbora, dakle do

7. listopada 2020. do 24:00 sata.

(članak 44. stavak 2. Zakona)

11. Glasovanje traje neprekidno

18. listopada 2020. od 7:00 do 19:00 sati.

Biračka mjesta se zatvaraju u 19:00 sati. Biračima koji su se u to vrijeme zatekli na biračkom mjestu omogućit će se glasovanje i nakon 19:00 sati.

(članak 74. Zakona)

12. Birački odbori moraju u što kraćem roku dostaviti zapisnike o svom radu s ostalim izbornim materijalom nadležnim izbornim povjerenstvima, a najkasnije u roku od 12 sati od zatvaranja biračkih mjesta, dakle do

19. listopada 2020. do 7:00 sati.

(članak 65. Zakona)

13. Nadležna izborna povjerenstva utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

19. listopada 2020. do 19:00 sati.

14. Županijsko izborno povjerenstvo Šibensko-kninske županije objavljuje bez odgode rezultate izbora sukladno članku 86. Zakona.

(članak 86. Zakona)

15. Zaštita izbornog prava ostvaruje se u skladu s odredbama članaka 127. do 133. Zakona.

16. Ove Obvezatne upute objavit će se u »Narodnim novinama«, a stupaju na snagu 17. rujna 2020.

17. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena:

Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 013-06/20-01/27

Urbroj: 507-03/06-20-1

Zagreb, 3. rujna 2020.

Predsjednik
 Đuro Sessa, v. r.